b'\n_START_ARTICLE_\nSuvullinen lis\xc3\xa4\xc3\xa4ntyminen\n_START_PARAGRAPH_\nSuvullinen lis\xc3\xa4\xc3\xa4ntyminen tarkoittaa lis\xc3\xa4\xc3\xa4ntymist\xc3\xa4 sukusolujen avulla, toisin kuin esimerkiksi suoralla solunjakautumisella tai iti\xc3\xb6iden kautta. Suvullisen lis\xc3\xa4\xc3\xa4ntymisen etuna on, ett\xc3\xa4 se lis\xc3\xa4\xc3\xa4 perim\xc3\xa4n monimuotoisuutta. Se koostuu sukusolujen jakautumisesta ja hedelm\xc3\xb6ittymisest\xc3\xa4._NEWLINE_Ei tarkkaan tiedet\xc3\xa4, miten suvullinen lis\xc3\xa4\xc3\xa4ntyminen kehittyi, ja sen jatkuva s\xc3\xa4ilyminenkin on jonkinasteinen tieteellinen arvoitus, sill\xc3\xa4 partenogeneesi\xc3\xa4 voitaisiin ensisilm\xc3\xa4yksell\xc3\xa4 pit\xc3\xa4\xc3\xa4 edullisempana. Kokeissa on kuitenkin voitu osoittaa, ett\xc3\xa4 vaikeissa olosuhteissa suvullinen lis\xc3\xa4\xc3\xa4ntyminen tuottaa sopeutumia partenogeneesi\xc3\xa4 nopeammin._NEWLINE_Er\xc3\xa4\xc3\xa4n tutkimuksen mukaan suvullinen lis\xc3\xa4\xc3\xa4ntyminen on saattanut kehitty\xc3\xa4 klonaalisesti tarttuvan sy\xc3\xb6v\xc3\xa4n vastustamiseksi. Suvullinen lis\xc3\xa4\xc3\xa4ntyminen kun tuottaa lajiyksil\xc3\xb6ihin geneettist\xc3\xa4 vaihtelua.'